Държавен вестник, бр. 19, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  19
ВАЖНО!
В таблицата на използваните парцели трябва да впишете агроекологичен код, с който 
да уточните как ще поддържате затревената площ – чрез паша или чрез косене. За тези две 
дейности са предвидени отделни кодове – АПП 14 и АПК 14. Ако сте избрали да поддържате 
затревената площ чрез косене, то Вие имате възможност, но не е задължително, да извърш­
вате свободна паша след последната коситба, като трябва да спазвате гъстота на животин­
ските единици максимум до 1,5 ЖЕ/ха. 
Когато сте избрали да поддържате затревените площи чрез паша, то Вие трябва да имате 
предвид че гъстотата на животинските единици от 0,3 до 1,5 за хектар, която трябва да 
спазвате, се изчислява на базата на всички стопанисвани от Вас затревени площи, заявени за 
поддържане чрез паша и отговарящи на изискванията за подпомагане. 
Когато в едно БЗС заявите няколко парцела с код на дейност от това направление, всички 
парцели в БЗС трябва да бъдат с еднакъв код на агроекологичната дейност. Ако в два парцела 
заявите различни кодове (АПП 14 и АПК 14), ДФЗ – РА няма да одобри за участие цялото БЗС. 
В края на секцията на подмярка „Управление на земеделски земи с висока природна стойност“ 
задължително следва да поставите подпис, а за ЕТ и юридически лица – и печат!
Специфични декларации по направление „Поддържане на местообитания на защитени видове 
в обработваеми земи, разположени в орнитологични важни места“ –  ВПС – 4
Декларацията по т. 1 е задължителна за всички и ако не е отбелязана в полето, то заявлението 
ще се счита за некоректно попълнено и ДФЗ – РА няма да Ви допусне за участие по направлението.
По т. 1 Вие декларирате, че сте запознат и спазвате разпоредбите на чл. 64, т. 1, 2, 4, 5, 6, 7 
и 8 от Закона за лова и опазване на дивеча. Това означава, че Вие НЕ ловувате в разсадници, ловни 
развъдници и рибовъдни стопанства; опитни полета и площи за сортово семепроизводство; ново­
засадени лозя; лозя – от резитба до приключване на гроздобера; зеленчукови и овощни градини и 
бостани – до обирането им; житни култури – от 1 април до ожънването им, и оризищата – от 
15 март до прибирането им. 
Отбележете полето в декларацията по т. 2 за използваните продукти за растителна защита 
(ПРЗ) от втора (ограничена) категория, САМО ако използвате или ще използвате такива про­
дукти през текущата година. Обърнете внимание, че ако тук сте отбелязали полето срещу тази 
декларация, в специфичните документи по същото направление ще трябва да предоставите копие 
от притежавания от Вас документ за преминато обучение за работа с ПРЗ от тази категория.
Специфични документи по направление „Поддържане на местообитания на защитени видове 
в обработваеми земи, разположени в орнитологични важни места“ – ВПС – 4
Ако сте отбелязали в специфичните декларации по направлението, че ще използвате ПРЗ от 
втора (ограничена) категория през текущата година, то трябва задължително да приложите към 
заявлението един от следните документи: 
· 
Копие от удостоверение за преминат курс на обучение за употреба на продукти за растителна 
защита от втора (ограничена) категория, което се издава от Националната служба за растителна 
защита. Документът е необходим, САМО ако възнамерявате да използвате такива продукти през 
текущата година.
ИЛИ
· 
Копие от диплома за висше агрономическо образование или средно земеделско – растениевъ­
ден профил – САМО ако възнамерявате да използвате ПРЗ от втора (ограничена) категория през 
текущата година.
ВАЖНО !
Ако сте отбелязали в специфичните декларации т. 2, е ЗАДЪЛЖИТЕЛНО да предоставите 
един от специфичните документи, изисквани по това направление. В противен случай ДФЗ – РА 
може да откаже участието Ви в мярката или да откаже отпускането на финансовата помощ.
В края на секцията на подмярка „Управление на земеделски земи с висока природна стойност“ 
следва задължително да поставите подпис, а за ЕТ и юридически лица – и печат!